tartuNLP/wikipedia-smugri-20251201 huggingface dataset:
Стайнберг, Голди

Го́лди Ста́йнберг (, чачома лем "Го́лда Ха́цкелевна Гурфи́нкель" 1900 ие ожоковонь 30 чи, Кишинёв ош, Бессарабонь губерния, Российянь империя — 2015 умарьковонь 16 чи, , Нью-Йорк) — американь куватьсэриця, сех сырей верифицированной ломань еврейень юр-ундокс марто ды сех сырей куватьсьэриця россиянь чачома тарань марто.
Эрямопингензэ.
Чачсь Кишинёв ошсо, вейкесь кавксоцетнеде пакшатнестэ Хацкелень ды Двойрань Гурфинкель семиясо. Кудосо кортыльть ансяк идишсэ ды школасояк сон тонавтнесь теке кельсэнть. Од шкасто кадовсь ававтомо. 1923 иестэ Рейзл ды Сура патянзо марто тусь Румыниясто эрямо АВШ-в ды кармась эрямо Бруклин ошсо, косо эрясь сонзэ Макс лялязо.
Эрясь вейке нупальсэ Бенсонхерст таркасо малам 72 иеть, важодсь стыцякс. 1932 иестэ лись мирдес Филип Стайнберг (Штейнберг, 1901—1967)кис.
Сынст кавто пакшат — цёра (1935) ды тейтерь (1942).
Голди Стайнберг сонсь эрясь-якиль 104 иенть видс, мейле тусь эрямо Grandell Rehabilitation and Nursing Center сырень кудос, конасонть кошерной ярсамо марто таркасо Лонг-Айлендсэ.
2015 иень умарьковонь 1 чистэ ульнесь 45-це сыретьнестэ конат коли-буди эрязь верифицированнойть ломантнедэ ды котоцекс сэх сыры неень шкасто эриця верифицированноекс аваломанекс.
Лачплесис

«Ла́чплесис» (, ютавтови — овтонь сезиця) — латышэнь маралянь морокерькс, анокстазь Андрей Пумпуронь кедьсэ, нежедязь раськень ледстемат ды ёвкс лангс. Нолдазь ульнесь 1888 иестэ, ваэодсь лангсонзо 15-ее иеть. Лачплесисэнь чачозо невти раськень питнечинть, сонзэ маралянь виенть, невти ломанень виевчинть, кона ваньскавты моданть яттнень эйстэ.
Латвиясо сундерьковонь 11 чистэ тешкстави прявт покшчи Лачплесисэнь Чи — маралянь лецтнема чи, конат прасть Латвиянь оляксчинзэ кис. 1919 иестэ те чистэнть Латвия потавтынде Бермондтонь-Аваловонь яттонь вийтнень, конат молсть Рига ошонь лангс.
Васенце Пумпурань сёрмадовксонзо коряс листь од шкинемт-теевкст: саезь Райнисэнь Янонь «Толь ды ве» (1905) драманть эйстэ, рок-операнть «Лачплесис» (1988, либреттось Залите Марань, седямось Лиепиньшэнь Зигмарсонь) видс.
Латвиясо микшневи «Лачплесис» пивась.
Юрмаласо, Майори станциянть вакссо, стявтозь-путозь Лачплесисэнь Кеврунго стядо торо марто, кона кери дракононть.
Ашо Дрин лей

Бе́лый Дрин
 (, ) — лей Европань лембе-чилисема ёно.
Чуди Сербиява. Кувалмозо — 175 вп. Лейбрязо ашти Печ ошстонть пелеве ёнов, Косовасо. Прамозо Албаниянь пелеве ёно, Кукес ошонь вакссо — таркасонть косо вейс прыть Ашо ды Раужо Дринэнь лейтнень Дрин лейс.
Покшолмазо 4964 вп², куншкань ведень ютавтовксось 56 м³/сек. Сёксень-тундонь чадыведесь кепеди вадрясто веденть лейсэнть. Ашо Дрин лейганть а якить венчть.
Ашо Дринэнь каньонось 1986 иестэ ашти прявт кородома ало.
Хосровонь кородома тарка

Хосровонь (Гарни́йсоий)кородома тарка (
) — кородома тарка Армениясо Арарат ёнксо Гегамонь пандокарязонть лембе ёно. Ульнесь теезь 1958 иестэ. Моданть покшолмась 29 000 га ашти Азат ды Хосров лейтнень чудемава ды 1 400—2 250 м сэрьсэ иневедень чаво тешксэнь видс.
Флорась.
Тесэ касыть 1686 видт, 146 конататнестэ лововить Якстере книгатнесэ. Ванстовить грушачувто, умарина, индерьчувто, атямарькс, пизёлчувто, бояронь умарина (боярка чувто), миндаль, Вавиловонь розь, сеедьстэ вастневить тетеревень куракшт ды тумот, пандонь ксерофитт, пандонь-степень ды нартемксэнь касовкст.
Фаунась.
Ракшатнень ютксо вастневить:
Покшонь Учалы

Покшонь Учалы́ () — эрьке в Учалинэнь буень Башкортостансо. Ашти Учалинэнь вельсоветэнь модасо, пелевеёнов буенть прявттаркасто — Учалы ошсто, ды лембеёнов Учалы велестэнть. Сюлмавозь чивалгомасо Карагайлы эрькенть марто. Совавтови Урал леенть чудеманьте. Эрькенть кувалмось лембеёндо пелеве ёнов малав колмо вайгельпеть, сонзэ покшолмазо — малав 3,06 вп². Сех домка эрькенть тарказо 6 метрат.
Топонимикась.
Иван Лепёхин академикесь лемдизе эрькенть «Ашулы», ты тешкстызэ ютавтомасо — «кежей». Башкирэнь кельсэ ули «асыулы» вал — «кежей», ансяк, эрькенть рузонь лемесь саевсь татаронь «ачулы» секе смусть марто.
Геологиясь.
Сонзэ тектоникань (лия версиява — карстонь-суффозионной) юр-теемазо. Эрькенть домка потмось аволь валаня, чилисемаёно юты олак. Домканть потмось илэнь ды сапропелень путомань подсо.
Биологиясь.
Калтнестэ эрькесэнть вастневить нучко, синей, 
вирькал, курда, чуварька ды (). Планктононть эйстэ тесэ ды шабрацек Карагайлы эрькесэнть вастневи эвгленовонь ведьбарсей "Phacus caudatus".
Арпи (эрьке)

Арпи эрьке () ["Арпи лич"],
икеле Арпа — омбоце ведень анакстомонь коряс эрьке Армениясо. Эрькесь ашти 2023 м сэрьсэ иневедень чаво тешксэнь видс Армениянь Шираконь ёнксонь, Ашотонь буесэ. Те эрькесь, Севан эрькенть марто максы раськень-хозяйствань лезкс.
Эрькенть вакссо ули мель теемс «Арпи эрьке» Раськень вирьпусмо. Сон карми лездамо биологиянь ламоксчинь ванстомо.
Эйстэдензэ.
1946—1951 иетнестэ Арпи эрькесь ульнесь покшолгавтозь 4,5 вп² саезь 22 вп² видс, ней созэ покшолмазо 100 млн. м³. Эйсэнзэ вастневи калонь кундамо ды электроэнергиянь анокстома.
Эрькестэнть ушоды Ахурян леесь.
Фаунась.
Эрькенть ваксска эрить 100 седе нармунень видт, кой-конат эйстэст Якстере книгасо.
Ведьсэукшныця нармунтнедэ эрькесэнть вастневить: вешкиця яксярго (Anas crecca), вишка поганка (Tachybaptus ruficollis), ашо аист (Ciconia ciconia), идем яксярго (A. platyrhynchos), якстере пря яксярго (Aythia ferina), коклаць пря яксярго (A. fuligula), якстере яксярго (Tadorna ferruginea), иневедень ведьчика (Charadrius alexandrinus), чейбука (Gallinago gallinago), кувака нерь ведьчика (G. media), армянонь транзей (Larus armenicus), ожо нерь транзейне (Sterna albifrons). Ведьсэукшныця нармунтнедэ конатат тонгозь Якстере книгас вастневить: кудрянь пеликан (Pelekanus crispus), раужо аист (Ciconia nigra), ламо тюссо яксярго (Tadorna tadorna) ды паксякарго (Grus grus).
Флорась.
Эрькенть вакссо касыть нумолонь чей, нудейкс ды ёмиця видт: сибирень ирис, черепицань кондямо саблятикше тикшеть.
Армянт

Армянт ( "hayer" ) — кезэрень Икельце Азиянь раське, кона корты армянонь кельсэ, кона совавтови индоевропань келень каноньтень.
Те масторпраявт раське Армениясо ды Нагорно-Карабахонь Республикасо. Омбоце ловоманть коряс раське Ливансо ды пелькстамонь тарка-масторсо Абхазиясо ды колмоце Грузиясо ды Иорданиясо.
Этимологиясь.
Армянтнень «hay» эсьлемесь (), кода вастневиця арсема саеви урартонь лемстэнть Хате эли Хати () ёнкстнэстэ, седе мейле содавиксэв кода Мелитена, косо эрясть мушков буетнэ, конат кортыть протоармянонь кельсэ. Те меленть арсицякс ульнесь содавиксэв чилисеманьветиесь И. М. Дьяконов.
"Арми́ния" Масторось, конасонть эрилть "арминт", вастневить Бехистунонь сёрмадовксо (вавилононь версиясонть Урарту синоним) персиянь Дарий I Инязоронть, 522 м. э. икеле. Левесь саеви , ёнксось кона шабрацек ашти Мелитенань марто, кона ульнесь Тигрань верьгачудемасо. Эйстэнзэ саевсть , ды
Долуханова, Зара Александровна

За́ра Алекса́ндровна Долуха́нова ("Заруи́ Агасьевна Макаря́н/Макарья́н",мирьдень вакссо — "Долуханя́н" (1918, эйзюрковонь 15 чи Москов ош — 2007 ацамковонь 4 чи, тоско) — советэнь, россиянь ды армянонь морыця (колоратурной меццо-сопрано). СССР-нь Раськень артист (1990). Ленинэнь (1966) ды омбоце степенень Сталинэнь казненть (1951) Лауреат.
Эрямопингензэ.
Чачсь Москов ошсо Агасиень Марковичень ды Еленань Гайковнань Макарьянонь семиясо.
1933—1938 иетнестэ тонавтнесь скрипкасо Гнесиных лемсэ Седямонь училищасо В. М. Беляевань-Тарасевичень кедсэ. Техникумонть эзизэ прядо.
1939 иестэ саезь — А. А. Спендиаровань лемсэ Армянонь оперань ды балетэнь театрань Ереван ошсо морыця.
Куроксто кадызе оперань сценанть, кармась морсеме кода концертэнь морыця. 1944 иестэ — Весисоюзонь радио ды телевиденинь морыця, 1959 иестэ — Московонь филармониянть.
"Золушканть" партиянть васенце советэнь вейкелемень операнть теевксэ Дж. Россининь ды "Розинань" сонзэ же операсо «Севилэнь цирюльник». "Керубинонь" партиянть (Моцартонь Фигаронь свадьбась) морыця, "Денизань" ( Ж. Оффенбахонь), операсо Дж. Россининь ды лият. 1969 иестэ морась "Анджеликань" партиясо Дж. Пуччининь оперы «Анджелика патясь».
Морась сёрмадот И. С. Бахонь, Г. Ф. Генделень, Дж. Вердинь, С. В. Рахманиновонь, К. Дебюссинь, Ф. Пуленконь, Г. В. Свиридовонь, С. С. Прокофьевень, Ф. Шубертэнь, Р. Шуманонь, X. Вольфонь, Г. Малерэнь, Д. Д. Шостаковичэнь, Р. К. Щедринэнь, М. Л. Таривердиевэнь ды лиянь седийдейтнень.
Ламо артнесь морсень (Румыния, ГДР, Италия, Франция, Англия, Греция, Аргентина, Чехословакия, Венгрия, США, Польша, Югославия, Япония, Израиль, Одонь Зеландия ды лия.). 
1957-це иестэ прядызе Гнесиных лемсэ Седямонь училищанть, 1972 иестэ тесэ тонавтсь (1983 иестэ — профессор, 1980—1985 — сольной морамонь кафедрань прявтветий. 
Россиянь Федерациянь театраньветиень Кужос (1977) совиця.
1990 иестэ 1995 иес «Мелодия», «Monitor», «Austro Mechana» ды «Russian Disc» нолдась кавксо компакт-дискть.
Морамодо башка, вадрясто арты.
Кулось 2007 ацамковонь 4 чистэ Московсо. Калмазь Московонь Армянонь калмазырьсэ.
«Янтарный соловей» Омбомасторонь морыцянь пелькстамось Калининград ошсо 2007 иестэ саезь канды Зарань Долухановонь лем.
Семиязо.
Церазо — Михаил Долуханов.
Цёразо — Сергей Ядров.
Нуцьканзо: Александр Долуханов, Игорь Ядров, Елена Долуханова.
Прануконзо: Сергей, Филипп, Анастасия
Кашмау

Кашмау— те башкирэнь раськень оршамопелень прявельтявкс. Кашмаунть канильть мирьдень вакссо ават. Те истямо шапочка конасонть ули апек покш варине космо прясо, конастонть нолдавить кутьмерес аволь келей лента. Эта лентась вельти аванть пулонть кутмересэ. Прявельтявксось мазылгавтовиль пижень ярмаксо, поводевкссэ, кумбрясо ды эрява кодамо эрьгинесэ. Кашмаусь ульнесь якстере эли тюжа тюссо. 
Кашмаусь пек ульнесь вечкевиксэв XIX пингестэ Башкириянь лембе ды лембе-чивалгома ёно. XX пингестэ сон лововиль покшчинь прявельтявксос ды сонзэ мерильть канемэ сюпав семиясто аватне.
Кашмаусь сеетьсэ канить фольклоронь кужотнень оршамопельтнесэ ды те башкирень оршамопелень тешкс.
Путовтомась ды лияксчить те оргамопеленть вадрясто сёрмадозь этнографиянь литературасо.
Эрато (Армениянь инязорава)

Эрато () — инязорава Ине Армениянь, меельцесь Арташесидтень кансто, III-це Тигранонть тейтерь, IV-це Тигранонть вейкеверень патя ды полазо.
Эрато лись мирденень IV-це Тигранонь вакс эсинзэ вейкеверень лялянзо кис, кона теевевсь Армениянь инязорокс 8 ие м. э. икеле.
5 ие м. э. икеле римлянтнэ ёртызь Тигранонть IV ды Эратонь озадо таркасто ды путызь инязорокс Артаваздонь III, коа ульнесь сынст кедсэ полонсо, ансяк сон ульнесь азорокс ансяк колмо иеть. Мейле ульнесь мекев велявтозь прявтокс-инязорокс Тигран IV ды Эрато. Теде мейле Тигран IV ульнесь маштозь пандовийтнень тюремасо, конат састь пелевеёндо ды каявксть Армения ланнс, Эрато тев ветямостонть тусь.
Кой-кона конёвтнэнь коряс, Эрато кармась Ине Армениянь инязоравакс од с 6 — 12 (11-це) иентнестэ. Эратонь куломонзо марто прядовсь Арташесидтень канось Армениясо.
Акопян, Акоп Тигранович

Акоп Тигранович Акопян (; 1923—2013) — армянонь советэнь артындей.
СССР артындеень Академиянть совиця-корреспондент (1988).
Эрямопингензэ.
Акопян чачсь 1923 иень панжиковонь 24 чистэ Александриясо (Египетсэ), тов, идемазь оргодсть 1915 , зярдо ульнесь армянонь геноцид.
9 иень шкасто тетянзо-аванзо кучизь Акопонь тонавтнеме армянонь колледжэв Мелконян таркав Кипрасо.
1941 иестэ сон велявтсь Александрияв ды ушодсь важодеме текстилэнь фабрикасо. Колмо иень ютазь сон тусь Каирэв, кармась важодеме дизайнерокс ды тусь тонавтнеме Каирэнь Инязоронь верце артынь академияс (конань прядызе 1947 иестэ).
1952 иестэ тусь тонавтнеме Париж ошов, косо 1954 иестэ прядызе Гран-Шомер Академиянть.
1961 иестэ Акопян тусь эрямо тиринь масторов - Армениям. 1962 иестэ эрясь Ленинакан ошсо.
Ветясь вейсэнь тевть, 1967 иестэ ульнесь кочказь Армянонь ССР-нь Верьцень Советэнь депутатокс.
1989 иестэ Акопян сёрмадызе «Сумгаит» артовксонзо.
Кулось Акопян 2013 иень эйзюрковонь 8 чистэ Ереван ошсо. Калмазь Комитасонь лемсэ пантеонсо.
Теевксэзэ.
Содавиксэв артовксонзо: () (1976), () (1977), () (1979), () (1980), () (1980), () (1980), () (1980).
Хасан, Башар

Башар Хасан (; пешксэ лемесь — Башар Хасанович Хасанов; 1901—1938) — советэнь башкирэнь сёрмадей.
Эйстэдензэ.
Чачсь 1901 иестэ Утекаево (Бурзян) велесэ Николаевэнь уездсэ Самарань губерниясо (неень Самарань ёнксcонь Покш Чернигань буесэ) кажов сокицянь-видицянь семиясо. Раськенть коряс башкир. Тонавтнесь велень медресесэ. Гражданонь ойнасо улиця большевиктнень ёнкссо. Тюрьс В. И. Чапаевень дивизиясо. Кронштадтонь ды Крымэнь кис тюрьс. Ойнанть прядомадо мейле важодсь Самар ошсо милициясо. 1928 иестэ туст эрямо Уфа ошов. Ваэодсь Финансонь Наркоматсо агентэкс, мейле — ютавтыцякс ды витний-петниекс Башкирэнь книгань издательствасо. Теке шкастонть ламо сёрмалесь.
Ульнесь пекстазь 1938 иень чадыковонь 30 чистэ. Ульнесь пекстазь 5 иес а олячис 58-цк статьянть коряс (контрреволюциянь ветямось) (58-2, 58-10, 58-11 статьятне).Тевезэ ульнесь лоткавтозель преступлениянть арасьчинзэ коряс ансяк 1956 иень ожоковонь 15 чистэ.
Шкинемазо.
«Перекоп» эсинзэ васенце ёвтнемань пурнавксонть Башар Хасан нолдызе 1931 тесьэ. Пекстамонзо ды куломанзо видс кенерсь нолдамо кавто книгат: (, 1933) ды (, 1935). Не пурнавкстнень эйсэ сон сёрмады Гражданонь ойнанть ды солдатонь эрямонть. Сон невти се шканть молеманть мазы шкинемань валсо, валмеревкссэ, чачосо, пек вадрясто те неяви «Пламя в степи» сёрмадовксонть. Кода тешкстави «Писатели земли башкирской» нолдавксонть, ламо сёрмадовкстэсэ
невтеви арсемась прянек-пильгенек максомась социалистической революциянтень, ды Советэнь вийкридийтнень изнямонть кис эсь прянть путомась
1959 иестэ, сёрмадеенть куломань мельга реабилитациянть мельга, ульнесь нолдазь сонзэ сёрмадовксонть пурнавкс, Баязитэнь Бикбайень икельце валонзо марто.
Белорузт

Белорузт () —
чилисемаславянонь раське. Покшчись — малав 10 миллионт ломанть. Эрить Белорузиясо, тесэ сынсь ламочинь раське (83,7 % 2009 иестэ). Пек ламо белорузтнедэ эрить шабраце Белорузия марто модатнесэ Россиясо, Польшасо, Украинасо, Латвиясо ды Литвасо, тесэ сынь аламонест. Белорузтнэ эряить икелень СССР-нь тобмалень модава, ламотне тусь эрямо Канадасо, АВШ-со, Германиясо.
Белорузонь раськентень лововить "полещуктнень" — Полесьень эрицятне (Чивалгомань), конатнень ютксо "пинчукт" — Пинскоень Полесьянь эрицятне.
Дебед (лей)

Дебе́д (Дебеда; [дэбэд], [дэбэда]) — лей Армениясо ды Грузиясо, Храми леенть витьёнонь сянглей, кона сонсь Кура леенть витьёнонь сянглей. Тееви Памбак ды Дзорагет лейтнень вейс валовомствонть Дсех веленть вакссо. Кувавмозо (Памбаконть марто) 178 вп, эйстэст Армениясо 152 вп. Чудеманть покшолмазо — 4050 вп².
XX пингенть видс лемезе ульнесь Борчала, кона макс лем Борчалы ёнксонтень. Селе икеле, кушнкань пингетнестэ, лемезэ ульнесь Касах.
Чуди теине ды домкав (пачкоди 350 м) кевлаткова Баграташен веленть видс. Лейганть юты армянонь-грузинэнь межась-границась, конань кувалмозо малав 12 вп, кона явовты витьчирень армянонь веленть Баграташен кершчирень грузинэнь Садахло веленть эйстэ.
Чудимась веркасто, Дебед — Армениянь сех покшведень лей (Араксонь леень нардазь). Ведэсь моли лезэкс модань валномо ды электроэнергиянь тееме.
Покш сянглеензэ — Марц, Шног (витьёно) ды Ахтала (кершёно).
Дебед лей лангсо аштитьАлаверди, Ахтала оштнень; Дсех (тиринь тарка Ованесэнь Туманянонь), Одзун, Санаин ды Ахпат велетнень. Санаинсэ ванстовсь XIII пингень кевень сэдь Дебед трокс.
Аскинэнь модаваря

А́скинэнь модаваря — сех покш потмо Лембеёнкс Уралсо юдманькондямо. Те россиянь пертьпельксэнь кородома тарка.
Аштемазо.
Ашти Каранъюрт чудерьксэнть (Скимка леенть кершсянглей) лашмосонть Улутау пандонь карязонть чилисемань пандосо, кавто вайгельпесэ Солонцы (Аскино) веленть эйстэ Архангелэнь буе Башкортостансо.
Эйстэдензэ.
Модаварясонть кувалмось 104 метрт, 61 метрань сэх ламо келезэ, сэресь пачкоди 26 м. Пель потмось пештязь эйпурнавксо, модаварянть аштить покшто-покшт эйень сталагмит, конат касыть 8-11 м сэрьс, перькава 5 м видс. Модаварянть иень перть температуразо а кузи 0°С градусос.
Модаварясь карстонь, теевсь известняконь девононь ды карбононь явовкстнэнь эйстэ. Совамось ашти малав 70 метрань сэрьсэ, В. Аскын леенть чирензэ коряс.
Рица

Ри́ца (Покш Рица; ) — пандонь эрьке эйень-тектоникань чачома марто Чивалгома Кавказсо, Абхазиянь Гудаутонь буесэ.
Географиясь.
Ашти 950 м сэрьсэ иневедень чаво тешксэнь видс Бзыбь леень чудемасо, Лашипсе ды Юпшары лейтнень домкань вирень кевлаткова, чилисёмав Гагронь кевкарязсто. Пандтне, эрькенть перькава 2200—3200 метрань сэрьсэ. Покшолмаст — 1,27 вп², кувалмось — 2,5 вп, келэсь — 270 метрсто саезь 870 метрас. Куншка домкась малав 63 м, сэх ламось — 131 м (кой-косо сёрмадыть 114 м видс). Ярсамозо пиземень ды ловонь. Ведень куншкань температурась эрькенть лангсо 10°C (аштемковонь прядомсто ожоковонть видс), сэх покшось — 17,6 °C (умарьков), телень шкасто (даволковсто) куншкань температурась +3,8 °C.
Рица эрькесь кельми ансяк кежей телестэ. Сэстэ сонзэ веси вельтявксось пештяви 1-5 см сэрьсэ эйсэ. Зярдо ловов телесь, Рица буенть перькава ловось пурнави 7-11 м, свал 2-3 м.
Веденть тюсось лиякстоми иенть перть. Тунда ды кизна ведесь пиже—ожов, сёксня ды тельня — кельме сэнь-ашназа-сэнь.
Рица эрькестенть лиси Лашипсе (Лашпсы) лейстэнть — Юпшара лейесь, кона Бзыбь леенть сянглей. Эрькесь теевсь малав 250 иеде икеле, зярдо Пшегишхва пандонь пельксэсь каладовсь Лашипсе леенть лангс ды теевсь сёлт.
Эрькесэнть вастневить форель, истя жо кастыть сиг, ды ёзь.
Авасоло ульи Вишка Рица эрьке, 0,2 вп² покшолмасо.
Оймсэма таркат.
Пек мазы эрькенть теизэть сонзэ Абхазиянь прявт туристэнь оймсэма таркакс. Эрькесэнть ашти Сталинэнь дача ды сонзэ вакссо Брежневэнь дачась. Эрькесь шабрацек ашти Рицинэнь кородома таркась.
Раужо Иневедьстэнть чирестэ эрькентень вети автоки, кона юты Бзыбь, Юпшара ды Гега лейтнень лашмотнева, жы кона туи седэ верев Ауадхара оймсэма таркав.
Эсперантоньзей

Эсперантоньзей () — ломань, кона корты эсперанто кельсэ эли лиякс саи лезэ те кельстэнть. Истя сёрмадозь Булононь мельяволявтома ветеце параграфсонть (1905):
Булононь мельяволявтомаcm содавиксэвикс эсперантонь-вейсэндямосонть, ансяк сонзэ мельс прыть аволь весе эсперантонзейтне. Истя, эсперантонзеень валморозеесь Юлио Баги (1891—1967) яволявть: 
Улемс Эсперантонзеекс те аволь ансяк содамонзо келенть. Это икелень мель. Миссия... 
Истямо мель явома эсперанто келентень кожа мирэнь покшолгавтома вастневи ламонь эсперантонзейтнень юткова.
Лиякс, эсперантонзейтнень лемдить кода "«эсперантокс кортыцякс»" эли "«эсперантофонокс»", кона ётавтови эксперантокс ися: ().
Васенце нолдавксонть эсперанто кельсэ ульнесь лемезэ «La Esperantisto» («Эсперантонист»; 1889).
Седир (усия)

Седир (Сехир; ) — вишинька усия Гёковань усия чудиця ведьсэ Эгейень Иневедьсэ Турциянь лембе-чивалгома ёно. Совавтови Ула буес Муглань провинциясо. Сонзэ ули лия лемезе «"Клеопатрань усия"».
Усиясь содавиксэв эсинзэ пляжонть чуронь сырьнень чуварсто. Ёвкстнень коряс, те чуварось ульнесь ускозь венчстнесэ Египетстэ Клеопатрань мереманзо коряс. Те усиясонть Клеопатрась вастневесь Антоний Марконть вечкуманзо марто. Эрьва чуварнэсь — те сферань хорма. Пляжось ванстови Турциянь Шкинемань Министерствосонть кода раськень питнечи, секс мекс тей а мереви совамо карьсемапельсэ, саемс нардамо ды таргамс. Чуваронть пляжсо кадомонзо коряс лисемань-совамосонть теезь шлямо тарка салтомо ведь мартой. Совамось тей аволь стякодо. Усиянтень "Ташбюкюсто" эрьва 30 минутатнень уить туристэнь венчть.
Пляжлнь башка, усиясонть ули антикэнь Кедраи ошонть каладоматне. Кезэрень путозь-стявтозь теевкстэстэ кадовсь Аполлононь храмось, амфитеатрась ды некрополень таркатне. "Кедраи" лемесь грекень кельстэ ютавтови кода "кедра", ансяк асодави, кайсб0арась тесэ те чувтось. Аполлононь храмось стявтозь дорань лувсо. Пелопоннессэнь ойнань шкасто Кедраи ошось, кона ульнесь Афинэнь ёнкссо, ульнесь нельнезь спартаань Лисандр ушмодейсэнть, ды сонзэ эрицятне ульнесть саезь урекс. Не тевтне ульнесть вадрясто сёрмадынзе Ксенофонт историкэсь, ды тешкстызе, Кедраиинь эрицятне пельс ульнесть варварокс.
Триалетэнь пандокаряз

Триалетэнь пандокаряз () —
пандокаряз Грузиясо Кура леенть вить чиресэ, чивалгомав Тбилиси ошсто. Кувалмозо онкстави саезь 150 вп 200 вп видс, келэзэ — малав 30 вп. Карязось кавтов веденть явтыця. Теезь вулканонь теемасо палеогенэнь пингестэнть, ты путозь флишень ды вулканпотмонь модатнесэ.
Сэх сэрей прязо — Шавиклде пандось (2850 м), кона ютавтови грузинэнь кельстэ — "Раужо пандо". Лия прянзо — Саквелосмта (2803 м), Арджевани (2757 м), Далицаварятаг (2708 м), Ортатави (2513 м), Кенчакаро (2320 м), Кваджвари (2280 м).
Триалетэнь пандостонть ушодовить чудеме истят лейть, кода Храми, Гуджаретисцкали, сянглей ды Тедзами, Алгети, Дигмисцкали, Вере.
Пандокарязганть касыть лопаньправтыйть чувтт — тумо, граб, бук, чивалгомаёно, сэх сэрейсэнть вастневить сярдтонь вирьть: пихта, пиче, куз ды човор. Вирьтнесэ ламо вишенька эрькеть. Лембеёно пандтнева — луганарт.
Пандокарязонть пелевеёно ашти кушкапингень ськамонкудо Кватахеви.
Зеки-паша

Зеки-паша (), истя жо содавиксэв кода Зеки Колач (), Мехмет Зеки Бараз (), Халепли Зеки Паша (), 1934 иестэ официальной конёвтнень коряс Зеки Бараз Колач Кылычоглу (; 1862, Алеппо ош – 1943, Стамбул ош) — туркань фельдмаршал, Османонь империянть ёно Балканонь ойнань ды Васенце мирэнь ойнанть улиця.
Эрямопингензэ.
Зеки чачсь Алеппо ошсо. Прядызе Османонь ойнань академиянть 1883 иестэ ды Штабонь училища 1887 иестэ. 1894 иестэ 4-це корпусонть прявт (4-це Анатолийень армиянть). Ульнесь тапицякс армянонь эськирдема-кородоманть ды тюрицякс Сасунонь эськирдема-кородоманть каршо. тень кисэ ульнесь тешкстазь прявт казнесэ. Зеки-паша кортась, сон истожинде веси тюрицятнень ды тейсь истя, лияксто Турциясо те зыянось одс а вельмемель.
1912—1913 иетнестэ Зеки-паша ульенсь Османонь империянь Вардаронь армиянть прявтокс Васенце Балканонь ойнанть шкасто. Османонь империянь армиянть штабонть прявтонть Назим-пашань карматоманть коряс, Зеки-паша теице-ушодызе Куманов ало тюреманть, ансяк веси армиясь ульнесь тапазь. Весе Вардаронь армиясь, кона ульнесь 7-це корпусонть Фетхи-паши, 6-це корпусонть Джавида-паши ды 5-це корпусонть Кара Саида-паши эйстнэстэ, потасть Монастирс (неень Битола ош). Ансяк Битолань ало тюреманть Зеки-паша ёмавтызе.
1914 иень суньдерьковонь 21 чистэ Зеки-паша ульнесь путозь адъютантокс Германиянь императоронть вакссо Вильгельмень II ды сыргась Германияв, зярдо Германиясь прась, сон велявсь Стамбул ошов ды службанзо Прявт штабонть прявтокс 1920 иень ожоковонь 23 чистэ саезь 1922 иень сундерьковонь 1 чинть видс. Армиясто тусь 1923 иестэ, ды эрясь Стамбулсо.
Баур, Артур

Артур Баур (; 1915, даволковонь 19 чи, Цюрих ош — 2010, таштамковонь 17 чи Меннедорф ош) — швейцаронь куляньсёрмадей, келеньсодый, немецень келень швейцаронь ды аллеманонь кортавкстнэнь, ретороманонь келенть ды эсперантонь ветий.
Эрямопингензэ.
Эйстэдензэ.
Чачсь 1915 иень даволковонь 19 чистэ Цюрих ошсо, химиянь профессоронть цёра. Тонавтнесь Цюрихень, Уппсалань ды Стокгольмань университетнэсэ, тонавтнесь англань, ретороманонь ды исландонь филологиянть. Важодсь куляньсёрмадеекс, саезь 1967 иестэ 1980 иенть видс ульнесь Der Landbote (Винтертюр ош) эрьва чинь кулялопанть шеф-витний-петниекс. 1943 иестэ году саизэ полакс Хайди Баур-Залленбахонь, сынст чачсть кавто пакшаст. Ульнесь вейкесь ламокстнэнь эйстэ тевень ветийтнедэ Швейцариясо эсперанто, швейцаронь ды аллеманонь кортавкстэнь немецэнь келенть ды ретороманонь келенть.
Инан, Жале

Жале Инан (; 1914, даволковонь 1 чи Стамбул ош — 2001, даволковонь 26 чи тоско жо) — туркань классикань археологзей. Стамбулонь университетэнь классической археологиянь профессор. Содавиксэв кода васенце туркань ава-археологзей.
Эрямопингензэ.
Жале Инан чачсь 1914 иестэ даволковонь 1 чистэ Оганонь Азизэнь археологиянь музеенть прявтонь семиясо. Тейтерезэ тусь тетянь пильгень челькска ды теевсь истя жо археологзеекс. 1934 иестэ Жале Инан прядызе тейтерень куншкань школанзо ды тусь тонавтнеме университетс, косо васня тонавтнесь медицинанть, сестэ Турциясо эзть ульне археологиянь кафедра. 1935 иестэ сонензэ максть стипендия, кона максь тензэ ардомс тонавтнеме Берлин ошов Германонь археологиянь институтс. Тонавтнесь классикань археологиянть истя жо Мюнхен ошсояк, 1943 иень эйзюрковсто идизе докторонь диссертациянть «"Kunstgeschichtliche Untersuchung der Opferhandlung auf römischen Münzen"» Герхардонь Роденвальдэнь профессоронть ведямонть алдо. Секе 1943 иестэ сон велявтсь Турцияв, косо теевсь Стамбулонь университетэнть кезэрень историянь ды нумизматиканть кафедрань лездыцякс. 1944 иестэ сон лись мирденень Мустафонь Инанонь инженерэнть вакс, кона мейле карми Стамбулонь технической университетэнть профессорокс. 1947 иестэ сон тееви лездыцякс Арифэнь Мюфидэнь Манселень, классической археологиянь васенце туркань профессоронть. Сонзэ марто вейсэ ульнесь сокарямсо.
1953 иестэ ютызе хабилитациянь процедуранть ды 1963 иестэ сонензэ максозь профессор лемесь. 1975 иестэ сон полавтызе Манселень кафедрань прявтокс важодемасонть ды ветясь кафедранть 1983 иенть видс. Сон ульнесь Германонь ды Австриянь археологиянь институтнэнь улицякс. Сонзэ паксянь сокарямотнэ Перге ошсо ды Сиде ошсо теевсть юрокс Турциянь архитектурань кеврунгонь ванстомантень.
Жале Инан алтомантень Анталиянь авань музеесь эрьва ие максы «Иень ава ломань» казне.
Бабань киресэ

Бабань киресэ — эрзянь пакшатнень налксемаст. Эйсензэ вечкить налксеме 9 — 15 иестэ цёрынеть кизна ды тельня.
Налксемань кой􏰀кирдатне.
Кочксеви валаня, тикшевтеме эли ле􏰀 дезь тикшесэ вельтязь налксема пакся. Саеви 5 м кувалмосо карькс, ве пезэ сюлмави чавозь колияс, омбоцесь — апак чавозес. Те колиясонть, прок цир􏰀 кульсэ, ютавтови паксяванть кирькс. Те кирьксэнть ланга чувновить латкинеть (паргинеть), козонь мейле кармить ке􏰀 верькшнеме бабань киренть. Паргинет􏰀 нень перька ютавтовить вишка кирькст. Истямо жо паргине чувови налксема паксянть куншкас.
Тельня паргинетнень ды паксянть валносызь ведьсэ ды кельмевтьсызь.
Теде башка ве эскельксэнь туро парги􏰀 нетнень эйстэ чувовить а покш латкинеть, конатнень налксицятне вельтясызь кочка􏰀 рясост ды терявтыть а кадномс сынст: бути кие маняви, эльницясь капши арамс тар􏰀 казонзо. Сестэ налксицясь туи эльнеме.
Налксеманть ушодомсто весе пурнавить куншкасо паргонть перька, нолдасызь пар􏰀 гонтень цётмарост. Кие􏰀бути эйстэст ке􏰀 педьсы верев бабань киренть ды серьгеди:
Штердсь бабинем пона суреть, Цюлкань􏰀варьгань кодамкас.
А киринесь кедьстэ кеверсь —
Колянь (эли лия лем) паргинентень прась.
Теде мейле сон киренть ёртсы паргон􏰀 тень. Налксицятне сеске цётмарсост ливтьсызь киренть паргостонть ды ёрто􏰀 вить вишка латкинетнень саеме. Кинень латкинесь а саты, се ули эльницякс. Эльницясь путсы бабань киренть кун􏰀 шкасо паргонть ваксс, кевердьсы чире􏰀 ванзо ды туи ветямонзо налксицятнень ёнов. Сонзэ тевезэ — ёртомс киренть ко􏰀 дамояк паргс. Налксицятне идить эсь паргост, чавсызь киренть эсест вакссто. Бути эльницянтень удалы ёртомс бабань киренть паргинентень, сестэ паргонь азо􏰀 рось полавтсы тарканзо — туи эльнеме.
Сёрм.:.
Брыжинский Василий Сергеевич 2002: Сиянь рисьминеть. Мордовской книжной издательствась. Лл. 30-31.
Эсперанто

Эсперанто () — сехте вастневиця ды вечкевиця плановой кель, конань теизе Лазарь (Людвик) Маркович Заменгоф варшавань окулистэсь 1887 иестэ. Важодсь кемень иеть. 
Васенце нолдазь эсперантист книгась ульнесь «» («Омбомасторонь кель. Валоньикелькс ды пешксе учебник»).
Никорцминда

Никорцми́нда () — соборось Грузинэнь ортодоксонь церькуванть, кона ашти грузинэнь историянь ёнксо Рача. Ашти 14 вп лембе-чивалгома ёнов Амбролаури ошсто. Соборонть подсо сёрмадовкст конататне XVI—XVII пингетнень шкасто. Храмонть ланга питнейть кев ланга керсема.
Историясь.
Стявтозь-путозь 1010—1014 иетнестэ, Багратонь III инязорокс шкасто ды ульнесь одс витезь-петемс 1534 иестэ Баграт III инязорсонть Имеретиясто. Колмонупалень сэрьсэ баягань кудо соборонть вакссо ульнесь стявтозь XIX пингень омбоце пелькстэ.
Архитектурась.
Никорцминда соборось те хрёстонь-куполонь храм. Куполось ашти барабансо, конань эйсэ 12 вальмат. Притвортне лембеёндо ды чивалгомасто ульнесть стявтозь XI пингстэ. Потмось мазылгавтозь фрескасо XVII пингень ды пек сюпав орнаментсэ. 
Никорцминда соборонть декорось - вейкесь сех мазыйтнеде эйстэ грузинень церькуватнестэ. 
Никорцминда соборось ульнесь максозь представлен на включение в список ЮНЕСКОнь Весемирэнь кородома тарка
Босниецт

Босниецт ( ) — ломанть, конат эрить Босния ды Герцеговинасо. 
Весевикс эрицятнедэ малав 6-7 млн ломанть. Келест — босниянь.
Неретва

"'Не́ретва" — лей Боснии ды Герцеговинасо ды Хорватиясо.
Кувалмозо — 225 вп, конатнестэ 203 вп леесь чуди Герцеговинава, меельце 22 вп хорватонь жупаниява Дубровник-Неретва. Пры Неретванонь каналс (Адриатикань иневедень чудиця ведень усия).
Покш ошт, конатат аштить лейсэнть, — Коньиц ош (Konjic), Ябланица ош (Jablanica), Мостар ош (Mostar), Чаплина (Čapljina) Босния ды Герцеговина; Меткович ош (Metković) ды Плоче ош (Ploče) — Хорватиясо.
Покш сянглеензэ — витьёнонь: Ракитница (Rakitnica), Рама (Rama), Требижат (Trebižat); керш ёнонь — Буна (Buna) ды Брегава (Bregava). Истя жо Неретвас пры Требишницань вейке лейожась.
Леесь ушоды Герцеговинань пандтнесэ, авасоло Черногория эйстэ. Верьга чудемасонзо Неретва — лей ванькс ды кельме ведь марто, чуди теине ды домкав кевсэ керьсезь латкова. Куншкатаркань чудемасонзо латкось келеми вадря мода марто. Ябланица ошонть седе вере ашти покш ведень пурнавкс, кона теезь пирязь ошонь электростанциясо. Ябланица — Мостар модаванть аштить седе тов лият гидроэлектростанцият, ансяк сынь а теить веленьпурнавкст Ябланицкоень кондят.
Алце чудемасонзо, Хорватиянь модаванть, леесь теи пек ламо сянглейть ламо лейть ожат. Модась тия пек покш сокамо-видема смусть марто.
Мостар ош — ветеце ош Босниянь ды Герцеговинань ды покш ош леенть лангсо ды лемесь саевсь содавиксэв «"Ташто сэдэнть"» Неретвань ланга. Кезэрень ошонть тёшксось ульнесь янгазь 1993 иестэ, зярдо босниянь хорватнень ды муслимтнэ тюрьсть. Ульнесь одс теезь ды панжозь 2004 иень медьковонь 23 чистэ.
1943 иестэ лейсэнть ульнесь тюремась, конань ланга ульнесть теезь сэх питней фильма Югославиянь кинематографиянь историясо.
Омбомасторонь эйкакшонь ванстома чи

Омбомасторонь эйкакшонь ванстома чись тешкстави эрьва ие аштемковонь 1 чистэ. Ульнесь теезь 1949 ие сундерьковсто Париж ошсо Омбомасторонь демократиянь авань федерациянть Инекужонть яволявтоманть коряс. Васенцеде ульнесь ютавтовозь 1950 иестэ.
Теде башка, эйкакштнэнень алтазь Весемасторонь эйкакшонь чи (сундерьковонь 20 чи) ды Африкань эйкакншонь ванстома (аштемкоовнь 16 чи).
Панжомат

Панжомат — эрзянь пакшатнень телень ды кизэнь чыйнема-чарамо налксема. 
Налксемань кой􏰀кирдатне.
Эйсэнзэ налксить вете ломанть. Нилетне озыть кудонь ниле ужова эли мода лангс, ветецесь ашти куншкасо. Сон моли вейкентень, кевксти: "«Леляй (эли патяй), панжоматне тонь кедьсэ?»"
Тона невти шабранть лангс: "«Оно ле􏰀 лянь (эли патянь) кедьстэ кевкст"ь».
Истя сон ютасынзе ниленеск.
Меельцесь мери: "«Куншкасто вешнек"!».
Вешницясь туи куншкав. Те шкане весе кирнявтыть ды полавтсызь таркаст. Вешницясь бажи седе курок стямс киньгак таркас. Кие кадови таркавтомо, тееви «панжомань» вешницякс.
Сёрм.:.
Брыжинский Василий Сергеевич 2002: Сиянь рисьминеть. Мордовской книжной издательствась. Лл. 60.
Кирькс оска

Кирькс оска — эрзянь пакшатнень телень ды кизэнь чыйнема-чарамо налксема. 
Налксемань кой кирдатне.
Налксицятне черькстыть покш кирькс, явовить кавто вейкеть командава ды кортасызь, кинень арамс кирьксэнть потс, а кинень — кирьксэнть ушов. Сеть, кить кадовить ушос, арыть кирьксэнть перька вейкетьстэ ды ушодыть эшксеме оскасонть кирькс потсотнень.
Бути кияк кирькс потсотнестэ осканть кундасы, а мейле те оскасонть эшксы киньгак ушосотнестэ, то те налксицянть карми улеме таштазь очказо. Бути ильведи, то сестэ кирьксстэнть лиси. Зярдо оскась токшесынзе весе кирькс потсо налксицятнень, ушосотне полавтсызь карькс потсотнень марто эсь таркаст.
Налксемань лувтне.
Оскась кундсеви ансяк коштка ливтямсто, мастордо кепедезесь а ловови. Оскасонть эшкезтне кирьксстэнть лисить. Налксицясь, конась кундызе осканть ливтямсто ды эйсэнзэ токизе ушосо налксицянть, кадови кирьксэнть потс.
Оска

Оска, лиякс: Мецьке — кедьёнкс, кона моли налксеме пильгеоскасо, баскетболсо, гольфсо, тенниссэ. Сон сферань эли эллипсжнь конядмо. 
Неень шкань налксемат сокасо.
Неень шкань сех содавиксэвть ды вастневицят оскасо налксемат, истят кода пильгеоска, баскетбол, регби ды лият. Оскатне эйсэст эрьва кодамо покшолмасо, сталмосо ды лувсо:
Нетребко, Анна Юрьевна

Анна Нетребко (); чач. 1971 Таштамковонь 18 чистэ, Краснодар ош, СССР) — россиянь ды австриянь оперань морыця (сопрано). Раськень артист Российской Федерациянь (2008). Российской Федерациянь Прявт премиянь лауреат (2004).
Капста прясо

Капста прясо — эрзянь пакшатнень тундонь налксемась.
10-12 иесэ эйкакштнэ (эмежень кастыцят) озавтсызь луга лангс вишка эйкакштнэнь (капста прят), ванстыть эйсэст салыцядо. Салыцясь яки кирьксэнть перька, кочкси эстензэ капста пря. Седе тов налксемась моли кода «Саразкесэ».
Сёрм..
Брыжинский Василий Сергеевич 2002: Сиянь рисьминеть. Мордовской книжной издательствась. Лл.21.
Гуль-гуль гулинеть

Гуль-гуль гулинеть — эрзянь пакшатнень телень ды кизэнь чыйнема-чарамо налксемась.
Налксемань кой􏰀кирдатне.
Вете налксицят пурнавить срубс. Нолдазь пряст токавтсызь вейс, кундыть вейкень􏰀вейкень карксамос ды, чаравтозь ладсо лыказь, вейсэ ёвтыть ловомка:&lt;br&gt;
Тинге лангсо гулькине,:&lt;br&gt; Якстере кемть пильгсэнзэ,:&lt;br&gt; Сэнь одежат лангсонзо. :&lt;br&gt;Пиже шапка прясонзо — Кулдыр􏰀гук!:&lt;br&gt;:&lt;br&gt;
«Кулдыр􏰀гук!» валтнэнь ёвтазь весе капшить совамс ужос. Кадовозесь ары одицякс.:&lt;br&gt;
Весе налксицятне кепедьсызь коняст икелев мендязь кедьлапушкаст. Те ули гулькань нерекс. Одицясь ары конаяк налксицянть икелев ды токавтсы эсь «гулянь нерензэ» те налксицянть «гулянь нерьс», сонсь мери: «Гуль􏰀гуль!». Налк􏰀 сицясь велявтсы «нерензэ» ве ёнов. Оди􏰀 цясь моли омбоценть, мейле колмоценть, нилеценть икелев ды эрьвантень мери: «Гуль􏰀гуль!». Бути кияк эйстэст каи кар􏰀 шо вал: «Сон гуль» ды колмоксть «клю􏰀 кадьсы» одицянть «нерьс», сестэ весе полавтнесызь эсь таркаст. Одицясь, кода весе, капши арамс киньгак таркас. Кие кадови таркавтомо, ули одицякс..:&lt;br&gt;
Налксемась моли знярс, зярс а налк􏰀 стави..:&lt;br&gt;
Мелень коряс эрьва од одицясь эсь те􏰀 вензэ ушодсы «озксонь» гулянь киште􏰀 масо. Сон киштезь теи кирькс, теке мар􏰀 то моры:.:&lt;br&gt;
Гуль􏰀гуль, гуль􏰀гуль􏰀г.:&lt;br&gt;уль, Гуль􏰀гуль, гуль􏰀гуль􏰀гуль...
Сёрм.:.
Брыжинский Василий Сергеевич 2002: Сиянь рисьминеть. Мордовской книжной издательствась. Лл.59-60.
Резяпкин, Григорий Емельянович

Резяпкин Григорий Емельянович (1921—1986) — эрзянь цёра, Ине Ойнань улиця, Советэнь Союзонь Мараля () (1945 ие). 
Шачсь 1921 иестэ неень шкань Торбейбуень Кажлатко эрзянь велесэ. Артиллериянь пушкань-инеледнемань аравтниця. Турьсь Тулань ванстомань туремасо, Москувонь инетуремасо 1941 иестэ. 1943 иестэ сонсь поркснизе 1 немецэнь инеледнема пурнавкс марто ды пехотань взвод. Даволковонь 1944 иестэ поркснизе пулеметонь пупсевкс ды 10 ятонь ушмант. Сундерьковонь 1944 иестэ Латвиянь Ялгава ошонь малавань туремасо кородызе позициязо ятонь танктнэде. Седе тов, ранязь эзь кадо позициязо, ды эсь пурнавксонь-расчётонь марто поркснизь 2 ятонь пушкат-инеледнемат, 2 пулемётонь пупсевкст ды малав 50 ятонь ушмант. Сонсь эсь автоматсо ледниньзе малав 15 немецэнь ушмант. Советэнь Союзонь Мараля (24.03.1945). Казязь: Орден Ленина, Медаль «За отвагу», Орден Отечественной Войны I степени, Медаль «За оборону Москвы».
Кулось 1986 иень медьковонь 9 чистэ.
Литература.
Эберсвальде

Эберсвальде () — германиянь ош, кона шти Бранденбург масторсо.
Педер Северин Крёйер

Педер Северин Крёйер () — даниянь артындей. Истя жо содавкисэв кода П. С. Крёйер ("P.S. Krøyer"), ялганзо лемдясть сонзэ Сёрен ("Søren").
Эрямопингензэ.
Педер Северин Крёйер чачсь Норвегиясо. Сонзэ трицякс ульнесь датонь зоолог Хенрик Крёйер. Авазо — Эллен Сесиль Гьесдаль. Семиясь куроксто тусь эрямо Копенгаген ошов, косо 9 иень Педер Северин ушодсь тонавтнеме живописень артомань урокт, 10 иесэ ульнесь саезь тонавтнеме Копенгагонь Технической Институтс. 1864 иестэ саезь 1870 иенть видс тонавтнесь Датонь Инязоронь Искусствань Академиясо.
1874 иестэ Генрих Хиршпрунг меценатось рамизе васенце Крёйерэнь артовксонзо.
1877—1881 иетнестэ Крёйер артни Европанть келева, эрясь Париж ошсо, кона кармась содавиксэвикс (Моне, Сислеем, Дега, Ренуаром, Мане) импрессионистнень марто ды прась сынст ве мельс ёрокчинзэ марто.
1882 иестэ велявтсь Данияв, Крёйер аштемковсто ожоковс эрясь Скаген ошсо — васоло аштиця калонькундыень велинесэ, Ютландиянь пелевеёно. 
1888 иестэ Парижсэ Крёйер вастовсь Мария Трипке марто, конань марто ульнесь содавиксэв зярдо ульнесь Копенгагенсэ, ды сынст лись од вечкемань тевть. 1889 иень медьковонь 23 чистэ сон урьваксь сонзэ лангсо, полань саемась ютась Германиясо. Мария Крёйер истя жо ульнесь артындеекс, ансяк мирдень лисемадо икеле сон аламо сёрмадсь. 
Крёйер середсь, сонзэ ульнесь пря чаравтыця орма ды сифилис. 1895 иестэ сынст чачсь Вибеке тейтерест. 1902 иестэ Мария тееви содавиксэв шведэнь седийсёрмадеенть Хуго Альфвеном марто, кона се шкастонть эриль мартонзо Крёйерэнь кудосо. Ансяк 1905 иестэ, зярдо Мария теевсь покш пекекс Хуго пельде, Крёйер явсь мартонзо.
Меельце кемень эрямо иензэ Крёйерэнь састыне кармась берянсте неямо, зярдо эзь сокаргадсь. Меельце эсинзе артовксонзо сон теизе сокорсто . зрение, пока он полностью не ослеп. Несмотря на это он не переставал писать. Последние из своих картин Крёйер написал, уже практически ничего не видя.
1909 иестэ Крёйер кулось сифилис эйстэ, тензэ ульнесь 58 иеть. Калмазь Скагенэнь калмазырсэ.
Литературась.
Elisabeth Fabritius. P. S. Krøyers Hip, hip, hurra! — Kbh.: Vandkunsten, 2005. — ISBN 87-91393-84-1.
Peter Michael Hornung. Peder Severin Krøyer. — Kbh.: Palle Fogtdal, 2005. — ISBN 87-7248-551-5.
Claus Jacobsen. P.S. Krøyer. — Kbh.: Aschehoug, 2006. — ISBN 87-11-12901-8.
P.S. Krøyer's photographs = P.S. Krøyers fotografier. — Kbh.: Den Hirschsprungske Samling, 1990. — ISBN 87-981369-4-1.
Иран Мастор

Иран Мастор ( , официальнойстэ мерить Джомхури́-йе Эслɒми́-йе Ирɒ́н, нурькинестэ — Ира́н ( ), 1935 иень видс Пе́рсия) — мастор Икельце Азиясо. 
Прявтошось — Тегеран ош.
Керман ош

Керман (کرمان)  — ош лембе-чилисема Иранонь ёнкссо, Керманонь останонть куншка таркако.
Эрицятне.
Ошонь эрицятнеде 2012 иестэ ульнесь 573 449 ломанть; 2006 иестэ лововильть 496 684 ломанть. Эрицятне перст; омбоце раськесь — белуджить.
Порапа (Ковёлбуе)

Порапа () — те мокшонь веле Мордовия Республикань Ковёлбуесэ.
Ашти Мокша лей лангсо. Кода лецтяви:
Эрицятнеде: 2002 иестэ ульнесь 1468 лом., 2010 иень ловномасонть - 1559 лом. 
Веленть лемденть.
Лемесь-антропоним. Лемесь саеви кезэрень мокшонь "Поропа" лемстэ. 
Содавикс ломанть те велестэнть.
Порапа велесэ чачсь:
Эрицятне.
Весероссиянь перепись населения (2002 ие):
Ордань буе (Алоошонь ёнкс)

Ордань буе () — Алоошонь ёнксонь буесь. Административной куншка таркась - Орданьбуе () рабочей эрямо тарка. 
Географической аштема тарказо.
Ордань буесь ашти Алоошонь ёнксонь лембечивалгомасо. Чивалгомасо буесь шабрацек ашти Навашинэнь, Кулебаконь Выксонь буе ошонь округт марто, лембесо - Вознесенэнь буе марто, Дивей буе марто, чивалгомасо - Эрзямасонь буе марто, пелевеёнкссо - Пичень буе марто. Буень куншка таркась - Ордань рабочей эрямо тарка. Аштемс Леметь лейсэ, 160 кв. Алоошодо.
Эрзямасонь ошонь округ

Эрзямасонь ошонь округ (икеле - Эрзямасонь буе, ) - Алоошонь ёнксонь буесь. Административной куншка таркась - Эрзямас ош (). Сонсь Эрзямас ош буесэ а кельгемс.
Географической аштема тарказо.
Эрзямасонь буесь ашти Алоошонь ёнксонь лембечивалгомасо. Пелевеёнкссо вакссо улемс Пичень буе ды Дальнеконстаниновской буе марто, лембеёнкссо - Шатковонь буе, Первомайской буе ды Дивей буе марто,
чивалгомасо - Ордань буе марто, чилисемасо - Вадонь буе марто. 
Административной куншка таркась — Эрзямас ош, кона буесэ а кельгемс ды улесь башка ошонь округ.
Эрицят.
Ошонь условиясо эрямс 18,59% эрицят буень.
Пек эрявикс эрицянь пелькс - рузт (96 %).
Балаханонь буе

Балахнонь буе (руз. "Балахни́нский райо́н") — Алоошонь ёнксонь буесь. Административной куншка таркась — Балахна ош. 
Географической аштема тарказо.
Ашти 35 вп пелеве-чивалгомаёнов Алоошсто, Равонь леень витьчиресэ. Буенть перькава улить Володаронь буе, Чкаловонь ошонь округ, Городецэнь буе, Алоошонь ды Дзержинск ошонь кужот.
Эрицят.
Ошсо (Балахна ош, важодема эрямо таркат: Покш Козино, Гидроторф, Вишка Козино, Лукино, Первое Мая) эрить 92,19 % буень эрицят.
Иневедьёндонь кедьнимиляв

Иневедьёндонь кедьнимиляв (, )) — те апек покшке идем ракшат. Сталмост 5—10 г, рунгонть кувалмозо 40—48 мм, пулонть кувалмозо 30—34 мм, лавтовонть кувалмозо 31—37 мм, сёлмонь ахолдомась 21—24 см. 
Наукань лемесь максозь Куль Генрихенть немецень зоологонть коряс.
Эстэдензэ.
Вишка кельнимиляв. Понанзо тустов, куншкань кувалмосо, юр таркасо чертне чоподат. Кутьмеренть тюсось палевой-бурой эйстэ серой-палевой эли чувар-палевой тюска, пеке таркась аштна-палевой, кутьмерьденть ашна. Пулостонть ушо ёндо пукшонь ды сёлмонь кедьтнень юты ашо келей чирькс. 
Вастневи.
Вастневи Иневедьёнга, Пелеве Африкасо (паряк, Чилисемань Африкасо), Малавикс Чилисемасо, Кашмирсэ, Куншань Евпропань лембеёнга, Украинасо, Кавказга, Кавказикельга ды Равчирева. Аламодо кой-кувава Куншкань Азиява. 
Эрямо коест.
Эрить панжадо таркат, кой-кува ломанень вакссо. Пандтнева вастневи 2600 м серьсэнть. Эри 3—20 ракша марто кудонь теевксэ, пандо кевень керявкссо ды лия истямо таркава.
Оцинямо ливти тусмто чоподасто венть лангс. Оцини венть перть вишкинька сукст-унжат лангс конатат ливтнить а пек покш сэрьсэ ведень, кардазонь, куронь лага. Ливтямозо курок, а пуртниця ды ёртовкс томо, коли-коли ливтни кирькска. Вайгелькслокационной сигналтнэ куншка—сэрейть сех покш амплитуда марто малав 40 кГц.
Эри ве таркасо. Кой-коли ливти лия таркав, сех васолов — 5 вп. Пелевеёно тельня удыть кевень теевксэ, лембеёно — вальмань раматнень подсо, модапотмонь каравксо.
Ракшаить малав знярыя кеменьшкасто (30—100 авакат), сеетьстэ — сядонь ракшат. Атякатне аштить башка. Панжиковонь прядомсто — аштемкоовнь ушодомсто авакатне кандыть 2 вишкинькат.
Эри малав 4—8 иеть.
Покшболдинань буе

Покшболдинань буе (руз. "Большеболдинский район") — те Алоошонь ёнксонь буесь. 
Административной куншка таркась — Покш Болдино веле (руз. Большое Болдино). 
Географической аштема тарказо.
Покшболдинань буесь ашти Алоошонь ёнксонь лембеёнкссо. Чилисемасо вакссо шабрацек ашти Мордовия Руспубликась, пелевеёнкссо — Якстерьоктябрянь ды Гагинэнь, чивалогомасо — Лугаян, лембеёнксо — Келеуштань буетнень марто.
Покш Болдино веле — буень прявт тарка, ашти Алоошонь ёнкс лембе-чилисемасо, 250 вп Алоошосто. 
Буень покшолмазо: 86 730 гектарт.
Эрицят.
Раськень состав.
Покшболдинэнь буесэ эрицятнень коряс рузтнеде маласо 86%. Ули покш эрзянь ды мокшень раськень пельксгак — сех ламо 12%, сынст эрямо таркаст: Пикшень ды Пирмеево велеть. Лия раськень пелькс — маласо 2%.
Муниципальной-масторонь теемась.
Покшболдинэнь буесэ 56 эрямо таркатнень эйстэ улить кото велень таркат:
Ерохин, Дмитрий Юрьевич

Дмитрий Юрьевич Ерохин ( 1979 сундерьковонь 1 чи, Новокузнецк ош, Кемеровонь ёнкс) — россиянь ультрамарафончийний ды трейлраннер. Вечкиця спортонь функционер, вейсэньтеий, шожда актликань чийнеманть ды шумбрачинь эрямо лувонть вечкиця для ломанень сравтыця. Рузонь географиянь вейсендявксос совиця.
Эрямопингензэ.
Дмитрий Ерохин чачсь Новокузнецк ошсо Кемеровонь ёнксо 1979 иестэ. Неень шкасто эри Московсо Гольяново буесэ. Важодимасо — судебной юрист.
Налксемань эрямопингензэ.
2006 иень кизна, Дмитрий Ерохин, щярдо сонензэ ульнесь 26 иеть, кармась ушодомо чийнеме. Кода сон мериль, налксемантень сонзэ ветизе Андрея Чирковонь «Бег в помощь» книгазо, кона сёрмадызе кода анокстамс васеньце марафононтень анокстоманть 100 чинть перть:
Секе книганть лангс нежедязь Ерохин сась ультрамарафононь чийнемас, васеньцеде сядо вайгельпетнень чиинде Россиянь чемпионатсо 2009 иень чадыковсто, Московонь ёнксонь Пущино ошсо. Ерохин сась кавксоцекс ды сестэ кармась содавиксэвикс Всеволод Худяковонь марто, кона сась васеньцекс. Теде мейле Дмитрий кармась утавтнеме тренировкат Худяковонь кедьсэ.
Дмитрий Ерохин пек вечкиль экстрим, ды куроксто сон кармась чийнеме — трейлраннинг. Васеньцеде шоссэстэ «мода ланкс» сон чийсь 2008 иень медьковсто пандонь марафононть Конжак-XIII Пелевеёнксонь Уралсо.
Васеньце ультрамарафононь вайгельксэсь трейлраннингсэ ульнесь Salomon Race Karpatia чийнемась 2012 иестэ, Ивано-Франковонь ёнкссо Украинасо.
Сахара 2013.
Сехте стака чийнеманть ды ютамонть коряс Дмитрий Ерохинэнь теевсь Marathon des Sables Сахара чуварпаксясо, 2013 иень чадыковсто. Пелькстамонтень анокстомась Дмитрий ушодызе Россиясо тельня, зярдо пертпельксэсь ульнесь −10-15 °C, коточинь чийнемась 230 вайгельпень кувалмосо ютыль +30-50 °С. Пелькстамонть анокстыцятне макыльть ансяк ведь, весе лиянь-паронть — ярсамонть, оршамонть, чиема ды удома ёнкстнэнь — сынь кандыльть мартост кутьмерьсэ.
Дмитрий максь эстензэ сех аламо теевкс — самс васеньце сядосонть, ды сех ламо — улемс васеньце ведьгемень чиицятнень ютксо. Зярдо Дмитрий анокстась ярсамопеленть, сон сайсь мартонзо сала, кона, кода сон арсесь максы калорият. Ансян, сон солась ды омбоце чинть чиниясь, секс Дмитрий чийсь вачо. Сонензэ лездась лия российянь чийниця, Владимир Волошин, кона максь углеводной гель ( Дмитрийне ды кавто мюслят. Тень лангс апак вано, Ерохин сась ниленьгемень колмоцекс, ды васеньце — семетнень эйстэ, конат Россиясто. Онкстазь эсинзэ чиеманть, Дмитрий мерсь:
 (
Арсемат 2019 иенть лангс.
2019 иень тунда Дмитрий Ерохинэнь ули мелезэ ультрамарафон Башкортостанга. Дмитрий арси чиемс сех пелеве таркастонть (Байсарово веле Янаулонь буе) сех лембеёнов (Кужанак веле Зианчуринэнь буе) — весемикс 677 вп. Те чиемась тешкстави республиканть 100-иентень теемантень. Анокстомась ультрамарафононтень моли республикань спортонть Министерстванть лездамонть марто.
Китайень Республикась

Китайень Республикась (中華民國|中华民国|Zhōnghuá Mínguó); сеедьсте лемдить Тайва́нь кода усиянть, конасонть ашти покш пельксесь республиканть кедь ало модась) — витькстазь прявтмастор Чилисемань Азиясо. Икеле ульнесь вейкепартиянь система марто, ды эсь кель ало кирдсь весе Китаенть, неень шкасто те демократиянь прявтмастор, конань ули киртязь дипломатонь витькстамо ды Тайвань ды ваксонзо усиятнень кедь ало кирдема. Ульнесь ООН-нь чапицякс-путыцякс ды икеле совсесь () 1971 иесте, ансяк те таркась ООН-со Китайень Республиканть ульнесь максонь Китаень Раськень Республикантень.
Индия Мастор

Индия (, ), официальной лемесь — Республика Индия (, ) — мастор Лембеёнкс Азиясо.
Эрицятнеде.
Эрицятнеде — 1 329 356 004 ломанть (2016 иень умарьковсто ловнозь), покшолмазо — 3 287 263 вп², кавто не невтематнесэ сон Лембеёнкс Азияннь сех покш мастор. Прявтошось — Нью-Дели ош. Прявт кельтне — хинди ды англань.
Индия шабрацек ашти Пакистанонь марто чивалгома ёно, Китаень, Непалонь ды Бутанонь марто пелеве-чилисема ёно, Бангладешень ды Мьянмань марто чилисема ёно. Теде башка, Индиянь улить иневедьсэ шабрацек кирькст Мальдиватнень марто лембеёнкс-чивалгомасо, Шри-Ланкань марто лембеёно ды Индонезиянь марто лемье-чилисемасо. Пелькстамонь модась Джамму ды Кашмир штаттонть ашти шабрацек Афганистан марто.
Бранденбургонь ортат

Бранденбу́ргонь ортат (, ) — архитектурань кеврунго Берлин ошонть куншка таркасо Митте буесэ. Стявтозь-путозь 1788—1791 иетнесэ.
Эрямопингензэ.
Бранденбургонь ортат — вейкеть ванстозь Берлинэнь ошонь ортат, васеньце лемест  — "Масторлангонь ортат" (). Сынст теинде Карл Готтгардом Лангганс 1789—1791 иетнестэ ды те сех содавиксэв теевкс берлинэнь классицизмасо. Сынь ульнесть теезь Пропилеи Акрополенть коряс Афинасо. Ушо ёндо ульнесть васеньцеде ашо тюссо. Чамаёнксонть мазылгавтызе Иоганн Готфрид Шадов; сон ульнесь теицязо кото метрань квадригантьгак, конасонть вети изнявксонь пазавась Викториясь (квадригась келевтезь чилисема ёнов).
Зярдо Наполеон саизе Берлинэнть, сон мерсь калавтомонзо чарысеардовксонть ды усокмонзо Парижев. Зярдо Наполеон ульнесь изнязь пазаось Викториясь велявсь Берлинэв.
1871 иестэ ортатьтнень трокс ютасть Франко-пруссонь торпинге ушмотне-изницятне, 1918 ды 1920 ии. — контрреволюциаясо палозь ушмант, 1933 иетнестэ ортатьне теевсть кулисакс национал-социалистической покшчинть.
Омбоце масторлангонь торпингестэнть Бранденбургонь ортат ульнесть парсте яжазь, квадригась веси янгазь. 1945 саезь 1957 енть видс квадригасонть ульнесь тонгозь СССР-нь кцтось, кона полавтозь ульнесь ГДР-нь (1989 иестэ, зярдо Германиясь веинзась ортатнесэ арась кодамояк коцт) коцтонть лангс.
1956 иестэ ортатьне ульнесь од теезь, квадригась ульнесь од теезь ансяк 1958 иестэ. 1961 ие умарьковонь 13 чистэ ортанть трокс ютамонть пиризе стенась. 
Зярдо [Чилисемань ды Чивалгомань Берлин ульнесть явозь Берлинэнь стенасонть, Бранденбургонь ортатне ульнесть пекстазь лия кудотнень эйстэ. Неень шкасто сон вадрясто вейсэндяви ванстозь ды одс теезь архитектураньтеевкстэнень Парижэнь кужо таркасонть. Пелевеёно ашти Dresdner Bank ды Франциянь посольствась, лембе ёно  — «DG-Банк», Артындеень Академиясь ды Адлон отелесь.